b'\n_START_ARTICLE_\nAsediul Sucevei\n_START_SECTION_\nContext\n_START_PARAGRAPH_\nCetatea a fost construit\xc4\x83 \xc3\xaen a doua jum\xc4\x83tate a secolului al XIV-lea de domnitorul Petru I \xc8\x99i apoi reconstruit\xc4\x83 ulterior de \xc8\x98tefan cel Mare (Secolul XV). Suceava a fost capitala Principatului Moldovei p\xc3\xa2n\xc4\x83 \xc3\xaen 1565, c\xc3\xaend a fost str\xc4\x83mutat\xc4\x83 la Ia\xc8\x99i. \xc3\x8ens\xc4\x83 a r\xc4\x83mas drept re\xc8\x99edin\xc8\x9b\xc4\x83 a domnitorilor, fortifica\xc8\x9biile sale fiind \xc3\xaen stare bun\xc4\x83.  _NEWLINE_Cetatea Sucevei f\xc4\x83cea parte din sistemul de fortifica\xc8\x9bii construit \xc3\xaen Moldova la sf\xc3\xa2r\xc8\x99itul secolului al XIV-lea, \xc3\xaen momentul apari\xc8\x9biei pericolului otoman. Sistemul de fortifica\xc8\x9bii medievale cuprindea a\xc8\x99ez\xc4\x83ri fortificate (cur\xc8\x9bi domne\xc8\x99ti, m\xc4\x83n\xc4\x83stiri cu ziduri \xc3\xaenalte, precum \xc8\x99i cet\xc4\x83\xc8\x9bi de importan\xc8\x9b\xc4\x83 strategic\xc4\x83) \xc3\xaen scop de ap\xc4\x83rare, \xc3\xaent\xc4\x83rite cu ziduri de piatr\xc4\x83, valuri de p\xc4\x83m\xc3\xa2nt sau av\xc3\xa2nd \xc8\x99an\xc8\x9buri ad\xc3\xa2nci. _NEWLINE_Potrivit diferitelor surse privind garnizoana ini\xc8\x9bial\xc4\x83 a Sucevei. Se estimeaz\xc4\x83 cifre \xc3\xaentre 140 la 2200 de solda\xc8\x9bi. Ultima cifr\xc4\x83, probabil, exagerat\xc4\x83, dar av\xc3\xa2nd \xc3\xaen vedere c\xc4\x83 \xc3\xaen Suceava se aflau r\xc4\x83m\xc4\x83\xc8\x99i\xc8\x9bile oastei lui Vasile Lupu, dup\xc4\x83 \xc3\xaenfr\xc3\xaengerile de Valea Seac\xc4\x83 \xc8\x99i S\xc3\xa2rca, am putea presupune c\xc4\x83 garnizoana ar putea num\xc4\x83ra aprox. o mie de osta\xc8\x99i moldoveni. \xc3\x8en plus, cetatea avea 70 de tunuri._NEWLINE_Dup\xc4\x83 \xc3\xaenfr\xc3\xa2ngerea de la S\xc3\xa2rca \xc8\x99i pierderea Ia\xc8\x99ului Vasile Lupu \xc8\x99i-a dat seama c\xc4\x83 Suceava este punctul cheie al eforturilor sale de a p\xc4\x83stra tronul. Prin urmare, \xc3\xaenainte de fugi \xc3\xaen Ucraina, la apropiatul s\xc4\x83u, hatmanul Bogdan Hmelni\xc8\x9bki, el a ordonat ca cetatea s\xc4\x83 fie ap\xc4\x83rat\xc4\x83 cu orice pre\xc8\x9b.\n_START_SECTION_\nAsediul\n_START_PARAGRAPH_\nPe 21 august 1653 armata lui Gheorghe \xc8\x98tefan a ajuns la Suceava \xc8\x99i a \xc3\xaencercat s\xc4\x83 atace tab\xc4\x83ra cazacilor aflat\xc4\x83 sub zidurile cet\xc4\x83\xc8\x9bii. Aceast\xc4\x83 \xc3\xaencercare a e\xc8\x99uat, deoarece \xc3\xaen c\xc3\xa2teva zile ap\xc4\x83r\xc4\x83torii au construit fortifica\xc8\x9bii solide._NEWLINE_Odat\xc4\x83 cu \xc3\xaenceperea asediului. T\xc4\x83tarii (2000), care au venit cu Timu\xc8\x99, au pus condi\xc8\x9bia s\xc4\x83 p\xc4\x83r\xc4\x83seasc\xc4\x83 cetatea, c\xc3\xaet timp mai au \xc3\xaenc\xc4\x83 \xc3\xaenc\xc4\x83 cai. Timu\xc8\x99 Hmelni\xc8\x9bki nu a fost de acord \xc8\x99i a ucis un murza t\xc4\x83tar, \xc3\xaens\xc4\x83 pe 25 august to\xc8\x9bi t\xc4\x83tarii au p\xc4\x83r\xc4\x83sit tab\xc4\x83ra \xc8\x99i au fugit din Suceava, prin Cern\xc4\x83u\xc8\x9bi la Moghil\xc4\x83u. Cu Timu\xc8\x99 au r\xc4\x83mas doar 300 t\xc4\x83tari, 1.500 de moldoveni \xc8\x99i cca. 4.500 de cazaci._NEWLINE_P\xc3\xa2n\xc4\x83 c\xc3\xaend cetatea nu era complet blocat\xc4\x83, Timu\xc8\x99 a f\xc4\x83cut ie\xc8\x99iri bru\xc8\x99te pr\xc4\x83d\xc3\xa2nd p\xc4\x83m\xc3\xa2nturile \xc8\x99i perturb\xc3\xa2nd inamicul. Nu \xc3\xaentotdeauna \xc3\xaens\xc4\x83 aceste atacuri sau \xc3\xaencheiat cu rezultat pozitiv, astfel \xc3\xaen timpul unui atac asupra Dragomirnei un deta\xc8\x99ament cazac a fost anihilat \xc3\xaen totalitate._NEWLINE_Armata alia\xc8\x9bilor \xc3\xaen prima lun\xc4\x83 de asediu num\xc4\x83ra doar 3.000-4.000 de infanteri\xc8\x99ti \xc8\x99i dragoni, \xc3\xaens\xc4\x83 \xc3\xaen septembrie a venit deta\xc8\x99amentul lui Henryk Denhoff cu 600 de dragoni polonezi \xc8\x99i 6 tunuri. Spre sf\xc3\xa2r\xc8\x99itul asediului, la Suceava au ajuns \xc3\xaenc\xc4\x83 800 de cavaleri polonezi. Deasemenea a venit \xc8\x99i Gheorghe R\xc3\xa1k\xc3\xb3czi cu deta\xc8\x99amente transilvaniene, astfel \xc3\xaenc\xc3\xa2t, p\xc3\xa2n\xc4\x83 la sf\xc3\xa2r\xc8\x99itul lui octombrie num\xc4\x83rul trupelor aliate a ajuns p\xc3\xa2n\xc4\x83 la 20.000-25.000 de solda\xc8\x9bi._NEWLINE_Dup\xc4\x83 ce a \xc3\xaenceput asediul Timu\xc8\x99 a trimis o scrisoare tat\xc4\x83lui s\xc4\x83u, Bogdan Hmelni\xc8\x9bki, pentru a cere ajutor. Pe 29 august Hmelni\xc8\x9bki a primit cu \xc3\xaengrijorare scrisoare, care solicita \xc3\xaent\xc4\x83riri. Cu toate c\xc4\x83 acesta avea 10.000 de solda\xc8\x9bi \xc3\xaen Cihirin, de teama unui atac din parte polonezilor nu a \xc3\xaendr\xc4\x83znit s\xc4\x83 trimit\xc4\x83 for\xc8\x9be de mari dimensiuni la Suceava (c\xc3\xa2teva mii de cazaci nu ar putea salva situa\xc8\x9bia). Prin urmare, Timu\xc8\x99 a decis s\xc4\x83 \xc8\x9bie ap\xc4\x83re p\xc3\xa2n\xc4\x83 vor sosi ajutoarele._NEWLINE_Deasemenea exist\xc4\x83 relat\xc4\x83ri potrivit c\xc4\x83rora, Bogdan Hmelni\xc8\x9bki a \xc3\xaencercat s\xc4\x83-\xc8\x99i ajute fiul trimi\xc8\x9b\xc3\xaend soli la Istanbul \xc8\x99i la hanii Crimeii, pentru ai ajuta pe cei asedia\xc8\x9bi, \xc3\xaens\xc4\x83 f\xc4\x83r\xc4\x83 vre-un rezultat.\n_START_SECTION_\nEscapada \xc8\x99i asaltul\n_START_PARAGRAPH_\nOdat\xc4\x83 ce impactul blocadei a devenit vizibil: produsele, praful de pu\xc8\x99c\xc4\x83, apa se terminau. Timu\xc8\x99 Hmelni\xc8\x9bki a \xc3\xaencercat s\xc4\x83 ias\xc4\x83 de sub asediu. Acesta a format un grup de atac, num\xc4\x83r\xc3\xa2nd p\xc3\xa2n\xc4\x83 la 5.000 de osta\xc8\x99i, \xc8\x99i a atacat pozi\xc8\x9biile transilvanienilor. Moldo-cazacii au reu\xc8\x99it s\xc4\x83 rup\xc4\x83 r\xc3\xa2ndurile, \xc8\x99i chiar s\xc4\x83 acapareze c\xc3\xa2teva tunuri, \xc3\xaens\xc4\x83 contraatacul alia\xc8\x9bilor le-a respins \xc3\xaenaintarea mai departe. Escapada cazacilor i-a inspirat pe comandan\xc8\x9bii alia\xc8\x9bilor s\xc4\x83 pun\xc4\x83 \xc3\xaen ac\xc8\x9biune asaltul general asupra cet\xc4\x83\xc8\x9bii. _NEWLINE_Pe 12 septembrie \xc3\xaen timpul asaltului, Timu\xc8\x99 Hmelni\xc8\x9bki a fost r\xc4\x83nit \xc3\xaen \xc8\x99old, moare pe 15 septembrie de cangren\xc4\x83, iar peste trei zile vestea s-a r\xc4\x83sp\xc3\xa2ndit \xc8\x99i \xc3\xaen tab\xc4\x83ra advers\xc4\x83. \xc3\x8en cele din urm\xc4\x83 asaltul (cu mari pierderi de ambele p\xc4\x83r\xc8\x9bi) nu a reu\xc8\x99it.\n_START_SECTION_\nArmisti\xc8\x9biul\n_START_PARAGRAPH_\nArmisti\xc8\x9biul dintre Gheorghe \xc8\x98tefan, alia\xc8\x9bii lui \xc8\x99i ap\xc4\x83r\xc4\x83torii cet\xc4\x83\xc8\x9bii, a avut mai multe condi\xc8\x9bii. Comandantul cet\xc4\x83\xc8\x9bii a jurat c\xc4\x83 nici el, nici cazacii nu vor lupta \xc3\xaempotriva domnitorilor, Moldovei, \xc8\x9aarii Rom\xc3\xa2ne\xc8\x99ti \xc8\x99i Transilvaniei, vor ceda trezoreria lui Lupu, iar p\xc4\x83m\xc3\xa2nturile boierilor loiali \xc8\x99i ale lui Timu\xc8\x99 Hmelni\xc8\x9bki, vor fi cedate mercenarilor germani \xc8\x99i t\xc4\x83tari, care au luptat \xc3\xaen Suceava. Comandamentul moldo-c\xc4\x83z\xc4\x83cesc, nu fost deacord cu condi\xc8\x9biile negocierii, \xc3\xaens\xc4\x83 de cur\xc3\xaend au sosit \xc8\x99i \xc3\xaent\xc4\x83ririle din parte transilvanienilor condu\xc8\x99i de Ioan Kem\xc3\xa9ny, care a sosit la \xc3\xaenceputul lunii octombrie \xc8\x99i a adus arme de asediu, declan\xc8\x99\xc3\xa2nd un bombardament asupra cet\xc4\x83\xc8\x9bii._NEWLINE_Pe 8 octombrie negocierile au fost reluate, iar pe 9 octombrie acordul a fost semnat. Cazacii au l\xc4\x83sat toate armele (cu excep\xc8\x9bia muschetelor) inclusiv, \xc8\x99apte tunuri de c\xc3\xa2mp, peste 50 de "arme grele", mai multe steaguri de lupt\xc4\x83, au trebuit \xc8\x99i s\xc4\x83 jure credin\xc8\x9b\xc4\x83 noului domnitor. Deasemenea garnizoana (moldoveneasc\xc4\x83) a Sucevei \xc8\x99i boierii au fost ierta\xc8\x9bi de Gheorghe \xc8\x98tefan._NEWLINE_Dup\xc4\x83 \xc3\xaencheierea asediului Gheorghe \xc8\x98tefan, Matei Basarab \xc8\x99i Gheorghe R\xc3\xa1k\xc3\xb3czi au accelerat negocierile cu Polonia privind o ac\xc8\x9biune comun\xc4\x83 \xc3\xaempotriva lui Bogdan Hmelni\xc8\x9bki. Devenind o perspectiv\xc4\x83 real\xc4\x83 stabilirea unei coali\xc8\x9bii largi anti-c\xc4\x83z\xc4\x83ce\xc8\x99ti. \xc3\x8ens\xc4\x83 aceasta nu a avut izb\xc3\xa2nd\xc4\x83 \xc3\xaen cele din urm\xc4\x83.'